Ιερά Μητρόπολις Σουηδίας και πάσης Σκανδιναυΐας

Η **Ιερά Μητρόπολις Σουηδίας και πάσης Σκανδιναυΐας** είναι μία από τις μητροπόλεις του Οικουμενικού Πατριαρχείου Κωνσταντινουπόλεως.

Ιδρύθηκε στις 12 Αυγούστου 1969 και η δικαιοδοσία της περιλαμβάνει τις χώρες Σουηδία, Νορβηγία, Δανία, Ισλανδία και Γροιλανδία.

Από τον Μάιο του 2014, Μητροπολίτης είναι ο Κλεόπας (Στρογγύλης).

## Ιστορικά στοιχεία
Η Ιερά Μητρόπολη Σουηδίας και πάσης Σκανδιναυΐας ιδρύθηκε το 1969 και πρώτος μητροπολίτης εξελέγη ο Πολύευκτος Φινφίνης (1912–1988). Το 1970 αφίχθη στη Στοκχόλμη και ανέλαβε επίσημα τα καθήκοντά του. Το 1974 εξελέγη Μητροπολίτης Σουηδίας ο Παύλος Μενεβίσογλου (1935–2022). Το 1976 σημειώθηκε σημαντική ανάπτυξη με την απόκτηση του Ιερού Ναού Αποστόλου Παύλου στην Ουψάλα τον Φεβρουάριο και τα εγκαίνιά του τον Μάιο, καθώς και με την απόκτηση του Ιερού Μητροπολιτικού Ναού Αγίου Γεωργίου στη Στοκχόλμη τον Απρίλιο. Τα εγκαίνια του Μητροπολιτικού Ναού τελέστηκαν το 1978, ενώ το 1980 ανεγέρθηκε αίθουσα πνευματικού κέντρου στον ίδιο ναό.

Η παρουσία της Μητρόπολης επεκτάθηκε και στη Νορβηγία, με την απόκτηση του Ιερού Ναού Ευαγγελισμού της Θεοτόκου στο Όσλο το 1987 και τα εγκαίνιά του το 1992. Το 1993 πραγματοποιήθηκε ιστορική επίσκεψη του Πατριάρχου Βαρθολομαίου, ενώ το 1998 αποκτήθηκε ο Ιερός Ναός Αγίας Τριάδος στο Γκέτεμποργκ και τα εγκαίνιά του έγιναν το 1999. Το 2002 ο Οικουμενικός Πατριάρχης τέλεσε δοξολογία στον Ιερό Ναό Ευαγγελισμού της Θεοτόκου στο Όσλο και το 2003 χοροστάτησε στον Ιερό Μητροπολιτικό Ναό Αγίου Γεωργίου Στοκχόλμης. 

Το 2014 εξελέγη και ενθρονίστηκε νέος Μητροπολίτης Σουηδίας ο Κλεόπας Στρογγύλης. Το 2015 ιδρύθηκαν πολλές νέες ενορίες, όπως του Αγίου Αποστόλου Κλεόπα στην πόλη Κάλμαρ, των Εισοδίων της Θεοτόκου στο Μπορός, του Αγίου Νεκταρίου στο Σταβάνγκερ της Νορβηγίας, ενώ τελέστηκαν και τα θυρανοίξια του Ιερού Ησυχαστηρίου Αγίου Νικολάου στο Ράττβικ Σουηδίας. Το ίδιο έτος οργανώθηκε και ο Σύνδεσμος Ορθοδόξων Νέων. 

Το 2016 ιδρύθηκε η ενορία Αγίων Κωνσταντίνου και Ελένης στην πόλη Γιένκεπινγκ της Σουηδίας, ενώ το 2017 ιδρύθηκε η ενορία Αγίου Εθνοϊερομάρτυρος Χρυσοστόμου Σμύρνης στην πόλη Μπέργκεν της Νορβηγίας.

Στις 7 Απριλίου 2023, η αρμόδια υπηρεσία της Ισλανδίας για την αναγνώριση και την παραχώρηση νομικής υπόστασης στην Ενορία  Ενορίας του Αποστόλου Βαρθολομαίου στο Ρέικιαβικ της Ισλανδίας.[μικρογραφία|250px|Ο [Μητροπολίτης Σουηδίας Κλεόπας.]]Στις 24 Ιουνίου 2025, ολοκληρώθηκε η διαδικασία για την νομική αναγνώριση της Ενορίας Αγίου Γεωργίου του εν Ιωαννίνοις Ροσκίλντε, σύμφωνα με τα προβλεπόμενα από τη νομοθεσία και τις σχετικές αποφάσεις των αρμόδιων αρχών της Δανίας.

### Επισκοπικός κατάλογος

## Ενορίες

### Σουηδία
# Ιερός Καθεδρικός Ναός Αγίου Γεωργίου Στοκχόλμης,
# Φινλανδική Ενορία Αγίου Νικολάου Στοκχόλμης,
# Ενορία Αποστόλου Παύλου Ουψάλας,
# Ενορία Αγίας Τριάδος Γκέτεμποργκ,
# Ενορία Αποστόλου Κλεόπα Κάλμαρ,
# Ενορία Εισοδίων της Θεοτόκου Μπορός,
# Ενορία Αγίων Κωνσταντίνου και Ελένης Γιένσεπινγκ,
# Ενορία Αποστόλου Ανδρέου Μάλμε,
# Ενορία Αγίων Δημητρίου και Νέστορος Ερεμπρού,
# Ιεραποστολική Κοινότητα Μεταμορφώσεως του Σωτήρος Όβερκαλικς.

### Νορβηγία
# Ιερός Μητροπολιτικός Ναός Ευαγγελισμού της Θεοτόκου Όσλο,
# Ενορία Αγίου Νεκταρίου Στάβανγκερ,
# Ενορία Αγίου Χρυσοστόμου Σμύρνης Μπέργκεν,
# Ενορία Οσίου Γερασίμου του εν Κεφαλληνία Τρόντχαιμ,

### Δανία
# Ενορία Νεομάρτυρος Αγίου Γεωργίου του εν Ιωαννίνοις Ροσκίλντε

### Ισλανδία
# Ενορία Αποστόλου Βαρθολομαίου Ρέικιαβικ

## Μονές
* Ιερό Ησυχαστήριο Αγίου Νικολάου Ρέττβικ Σουηδίας

## Παραπομπές


## Πηγές
* Ημερολόγιο Ι.Μ. Σουηδίας 2015
* Σουηδία: βίωμα ενότητας υπό το ορθόδοξο πρίσμα

## Εξωτερικοί σύνδεσμοι
* Ιστοσελίδα Ιεράς Μητροπόλεως Σουηδίας και πάσης Σκανδιναυΐας

Σουηδια
Κατηγορία:Χριστιανισμός στη Σουηδία
Κατηγορία:Χριστιανισμός στη Νορβηγία
Κατηγορία:Χριστιανισμός στη Δανία
Κατηγορία:Χριστιανισμός στην Ισλανδία